אלוהים מחכה בתחנה

אלוהים מחכה בתחנה הוא מחזה פרי עטה של מאיה ערד יסעור שעלה בהצגת בכורה בתיאטרון הבימה בשנת 2014.

==עלילה==
גיבורת המחזה היא אמל, צעירה פלסטינית. מכיוון שפארס אחיה היה מעורב בפעולות טרור, נשללים מכל בני המשפחה אישורי המעבר לשטח ישראל. אביה של אמל חולה, נהג המונית ג'מאל חושש להסיעו לבית החולים ללא אישור מעבר והאב נפטר. נהג המונית, הרדוף רגשי אשמה על מותו של האב, מסיע את אמל לישראל. אמל מתחזה לאישה בהיריון, בעוד שלמעשה גופה עטוף בחגורת נפץ. במחסום היא פוגשת את יעל, חיילת שמתעמתת עם החיילים כדי לאפשר לאמל לעבור בשל הריונה. אמל מגיעה לזירת הפיגוע ומתפוצצת.

==אודות המחזה==
אילן רונן, שהיה המנהל האמנותי של הבימה ונשיא איגוד תיאטרוני אירופה (U.T.E.), הזמין את ערד לכתוב את המחזה במסגרת הפרויקט "טרוריזם", שבו כל מדינה החברה באיגוד העלתה הצגה העוסקת בטרור מזווית מקומית. בפרויקט השתתפו תיאטרונים מגרמניה, בריטניה, נורווגיה, סרביה, ישראל וצרפת.

ערד כתבה את המחזה והוא הוצג בידי קבוצת צעירי הבימה בניהולו של הבמאי שי פיטובסקי. ההצגה הציגה במקומות שונים באירופה ביניהם בפסטיבלים בשטוטגרט וריימס. בחלקם חיכתה להם קבוצה של BDS וקראה להחרים אותה. באוסלו נערך דיון תקשורתי ער בשאלה האם נורווגיה, החברה באיגוד תיאטרוני אירופה, צריכה לפרוש מהפרויקט בשל השתתפות הבימה.

המחזה מבוסס באופן חופשי על הפיגוע במסעדת מקסים בחיפה, 2003.

המחזה מסופר בידי הדמויות השונות ששרדו את הפיגוע, ישראליות ופלסטיניות, כשכל אחת הייתה עדה לחלק אחר של המאורעות שהובילו אליו.
לאורך המחזה מקהלת קורבנות משחקת את משחק הילדים שבע בום.

צבי גורן, הבמה:

'זהו הישגה החשוב ביותר כמחזאית שמציבה בפנינו מראה מלוטשת, לא מעוותת וגם לא מחמיאה.

"אלוהים לא מחכה בתחנה" בנוי ומתפקד כטרגדיה יוונית על פי כל הכללים: אחדות הזמן, המקום והעלילה והשימוש במקהלה לצד מחוללי הדרמה והעדים, ואפילו השפה, אשר ככל שהיא מדוברת ועכשווית מצלצלת כבנויה לתלפיות של פיוט וגורל.'

==תמונות מההצגה==
<gallery>
קובץ:Danielle Green, Nancy Pפnitz, Willi Hagemeier FOTO Meinschהfer.jpg|התיאטרון העירוני של פדרבורן
קובץ:Lukowczyk, Mehne, Wolf, Green, Weigelin, Hagemeier, Fabian FOTO Meinschהfer.jpg|פדרבורן
קובץ:Mehne fabian hagemeier green poenitz lukowczyk weigelin klein 2017-4-29 9h11min.jpg|פדרבורן
קובץ:אלוהים מחכה בתחנה 3.jpg|הבימה
קובץ:אלוהים מחכה בתחנה.jpg|הבימה
קובץ:|
</gallery>

==המחזה בדפוס==
* בגרמנית במגזין הגרמני לתיאטרון Theater Der Zeit, תורגם בידי מתיאס נוימן (2016)
<div style="direction: ltr;">
Arad, Maya. 2016. Gott Wartet an der Haltestelle, Deutsch: Matthias Naumann. In: : Theater der Zeit, Heft Nr. 1, Januar, pp. 46-58
</div>
* ובמגזין הפולני Dialog, תורגם בידי אגניישקה אולק (2017)
<div style="direction: ltr;">
Arad Yasur, Maya. 2017. Bóg czeka na peronie, Polskie: Agnieszka Olek. Wewnątrz: Dialog: Miesięcznik Poświęcony Dramaturgii Współczesnej, Czerwiec, strona 183-217.
</div>

==הפקות==
הפקה ראשונה: הבימה, הצגת בכורה: 14 בנובמבר 2014
*יוצרים - מאת : מאיה ערד יסעור, בימוי: שי פיטובסקי, תפאורה : ניב מנור, תלבושות : נטשה טוכמן פוליאק, מוזיקה : אלברטו שוורץ, דרמטורגיה : עינת ברנובסקי, וידאו : נמרוד צין, תנועה : שרון גל, תאורה : זיו וולושין.
*שחקנים - ג'מאל : עודד אהרליך, אמל : אושרת אינגדשט, נבילה/סאריה/אשה פלסטינית : נעמה ארמון, יעל : לאה גלפנשטיין, פארס/צחי/חמי : הראל מוראד, נאסרין/אשה פלסטינית : אלינור פלקסמן, דר' אבו חאלד/סגן יניב : שחר רז, תייסר/פלסטיני : יובל שלומוביץ.
הפקה שנייה: פולקסתיאטר (Volkstheater), וינה, במאי: חנן ישי (2015)

קריאה מבוימת באקדמיה לאמנויות של ברלין במסגרת תוכנית מחזאים גרמניה-ישראל, במאי: Friederike Heller (2015)

הפקה שלישית: שטאטסשאושפיל (Staatsschauspiel), דרזדן, גרמניה, במאית: פינאר קרבולוט (2016)

הפקה רביעית: התיאטרון העירוני של פדרבורן, גרמניה (2017)

הפקה חמישית: תיאטרון קיל, גרמניה (2023)

הפקה שישית:תיאטרון היילברון, גרמניה (2024)

==פרסים ומועמדויות==
1. פרס הבימה ע"ש אלה דן ליוצר בתחילת דרכו למאיה ערד ולשחקנית אשרת אינגדשט 2015

2. ארבע מועמדויות לפרס התיאטרון הישראלי 2014

*הצגת המחזה המקורי
*שחקנית משנה אלינור פלקסמן
*שחקנית מבטיחה – אשרת אינגדשט
*מחזאית - מאיה ערד

==קישורים חיצוניים==

*[http://dramaisrael.org/play/god-waits-at-the-station/ אלוהים מחכה בתחנה], באתר מחזאי ישראל
*[https://www.union-theatres-europe.eu/god_waits_at_the_station אודות "אלוהים מחכה בתחנה"], באתר איגוד תיאטרוני אירופה
*[https://www.union-theatres-europe.eu/maya_arad_about_god_waits_at_the_station מאיה ערד יסעור על "אלוהים מחכה בתחנה"], באתר איגוד תיאטרוני אירופה
*[https://web.archive.org/web/20180702204330/http://habima.millenium.org.il/show_item.asp?levelId=64313&itemId=6420 אלוהים מחכה בתחנה], באתר תיאטרון הבימה
*[http://www.habama.co.il/Pages/Event.aspx?Subj=1&Area=1&EventID=13059 אלוהים מחכה בתחנה], באתר הבמה
* צבי גורן, [http://www.habama.co.il/Pages/Description.aspx?Subj=1&Area=1&ArticleID=23316 ביקורת: אלוהים מחכה בתחנה למשיח], באתר הבמה, 16 בנובמבר 2014
*מיכאל הנדלזלץ, [https://www.haaretz.co.il/gallery/lastnight/.premium-1.2486043 "אלוהים מחכה בתחנה": טרוריזם-בום], באתר הארץ, 14 בנובמבר 2014
*ירמי עמיר, [http://megafon-news.co.il/asys/archives/230561 "אלוהים מחכה בתחנה" בהבימה: הצגה שחודרת ללב], באתר מגפון, 15 בנובמבר 2014
*ענבר שמלצר, [http://www.news1.co.il/Archive/0024-D-99812-00.html ההצגה חייבת להימשך], באתר חדשות מחלקה ראשונה, 9 בפברואר 2015
*רון שוורץ, [https://www.globes.co.il/news/article.aspx?did=1001001121 ב"אלוהים מחכה בתחנה", צעירי הבימה פורטים על העצב הקולקטיבי של פיגועי הטרור], באתר גלובס, 15 בנובמבר 2015
*[https://www.amazon.de/GOTT-WARTET-HALTESTELLE-Theaterstück-Hebräisch-ebook/dp/B019OJR852 תרגומי המחזה לגרמנית ואנגלית], באתר אמזון
*[http://www.volkstheater.at/stueck/god-waits-at-the-station/ "אלוהים מחכה בתחנה"] , באתר פולקסתיאטר, וינה
*[https://web.archive.org/web/20180702180229/https://www.schauspiel-stuttgart.de/spielplan/god-waits-at-the-station-/ "אלוהים מחכה בתחנה"], באתר שאוספיל, שטוטגרט
* ביקורת על ההפקה של שאושפיל דרזדן: [https://www.nachtkritik.de/index.php?option=com_content&view=article&id=13383:gott-wartet-an-der-haltestelle-dresden&catid=179&Itemid=100190 באתר נכטקריטיק], [http://www.kultura-extra.de/theater/spezial/premierenkritik_gottwartet_staatsschauspielDD.php באתר kultura-extra], [https://web.archive.org/web/20180703021830/https://www.sz-online.de/nachrichten/kultur/wenn-es-ploetzlich-kracht-3562159.html באתר sz-online]
* [https://www.union-theatres-europe.eu/german_premiere_god_waits_at_the_station 'הצגת בכורה בגרמניה ל"אלוהים מחכה בתחנה" מאת מאיה ערד'], באתר איגוד תיאטרוני אירופה

==הערות שוליים==

קטגוריה:מחזות משנות ה-2010
קטגוריה:מחזות ישראליים